เทอดศักดิ์ ยื่นศาลค้านหมายจับ อุบตอบกรณี ฟ้า บอกไม่สนิท
ดร.เทอดศักดิ์ ยื่นคำร้องขอความเป็นธรรมต่ออธิบดีผู้พิพากษาศาลอาญา ค้านออกหมายจับ ความผิด พ.ร.บ.คอมฯ หมิ่นเจ้าพนักงาน ยันเรื่องหวย 30 ล้าน ไม่ได้ยุ่งเกี่ยว-หยุดวิจารณ์นานแล้ว อย่าลากไปเกี่ยวข้อง,วันที่ 22 มีนาคม ที่ ศาลอาญา ถนนรัชดาภิเษก ดร.เทอดศักดิ์ เจียมกิจวัฒนา เดินทางมาที่ศาลอาญารัชดา เพื่อยื่นคำร้องขอถึงอธิบดีผู้พิพากษาศาลอาญา เรื่องขอไต่สวนการคัดค้านออกหมายจับ โดยขอให้มีการไต่สวนก่อน เพราะมีข่าวว่าตนเองจะถูกออกหมายจับเหมือนกับคนอื่นก่อนหน้านี้ โดยถูกกล่าวหาว่ากระทำความผิด พ.ร.บ.คอมฯ ดูหมิ่นเจ้าพนักงาน ซึ่งตนได้เข้าไปชี้แจงกองปราบ และ ปอท.แล้วก่อนหน้านี้ แต่ก็ยังมีข่าวมาอีกว่า หากใครเป็นแนวร่วมจะถูกออกหมายจับด้วย ตนจึงเกรงว่าอาจจะถูกออกหมายจับ และทำให้เสื่อมเสียชื่อเสียง วันนี้จึงตัดสินใจเดินทางมาร้องศาลเพื่อคัดค้านการออกหมายจับไว้ก่อนล่วงหน้า,พร้อมยืนยันว่า เรื่องหวย 30 ล้าน ตนไม่ได้ยุ่งเกี่ยวและไม่ได้วิพากษ์วิจารณ์เรื่องนี้มานานแล้ว จึงไม่ควรลากตนเข้าไปเกี่ยวข้องอีก ซึ่งเรื่องนี้ต้องรอให้ศาลตัดสิน,ส่วนกรณีที่ น.ส.กนกพรรณ หมวกไสว หรือ ฟ้า คนสนิทของนายปรีชา ใคร่ครวญ ผู้ต้องหาคดีลอตเตอรี่ 30 ล้านถูกออกหมายจับนั้น ตนไม่ขอให้ความเห็น เพราะไม่ได้เกี่ยวข้องและสนิทสนมกับฟ้า แต่ตอนนี้ทุกคนกำลังพยายามเชื่อมโยงตัวเองเข้าไปเกี่ยวข้อง ซึ่งมันไม่ได้เป็นเรื่องจริงและไม่ได้เกี่ยวข้องกับตน,นอกจากนี้ นายเทอดศักดิ์ ย้ำว่า ตนเองเป็นแค่สื่อมวลชน ที่ทำการวิพากษ์วิจารณ์ซึ่งสื่ออื่นก็ทำเหมือนกัน แต่พอตนเสนออีกมุมนึงกลับมีคนมาพยายามกลั่นแกล้งให้เสื่อมเสียชื่อเสียง โดยตนไม่เคยไปหมิ่นประมาทใคร การเดินทางมาในวันนี้ก็เพื่อขอความเป็นธรรม ซึ่งวันนี้ได้เตรียมคลิปเสียงทั้งหมดที่ตนเคยให้สัมภาษณ์และเอกสารที่เกี่ยวข้องมาเป็นหลักฐานเพื่อนยืนยันว่าตนเองไม่ได้หมิ่นประมาทใคร.
ดร.เทอดศักดิ์ ยื่นคำร้องขอความเป็นธรรมต่ออธิบดีผู้พิพากษาศาลอาญา ค้านออกหมายจับ ความผิด พ.ร.บ.คอมฯ หมิ่นเจ้าพนักงาน ยันเรื่องหวย 30 ล้าน หยุดวิจารณ์นานแล้ว
หวย 30 ล้าน,เทอดศักดิ์ เจียมกิจวัฒนา,ค้านหมายจับ,วิจารณ์,ฟ้า,ข่าวทั่วไป